burgasdotpro/wikipedia huggingface dataset:
The Way I Are

„The Way I Are“ je skladba amerického rappera Timbalanda vydaná ako druhý singel z jeho druhého albumu "Shock Value". Skladba je známa pre sčasti nesprávnu gramatiku. Skladba obsahuje prvky piesne „Push It“ od skupiny Salt-n-Pepa z roku 1987 a obsahuje spev R&amp;B speváčky Keri Hilson a neuvedené vokály rappera D.O.E.. Singel bol celosvetovo digitálne vydaný v máji 2007.
Aktín

Aktín je druh bielkoviny, makromolekula, ktorá je jednou zo základných súčasti aktínového myofilamentu – komplexnej štruktúry, ktorá tvorí kontraktilný aparát svalového vlákna (okrem aktínu sú jeho súčasťou troponín a tropomyozín).
Štruktúra.
Kostru aktínového myofilamentu tvorí "F-aktín", vo forme dvojzávitnice dlhej 1 μm. Túto dvojzávitnicu tvorí viac ako 400 molekúl "G-aktínu". Každá z molekúl G-aktínu obsahuje oblasť, ktorá je schopná interagovať s „hlavou“ myozínu. Toto miesto v stave pokoja kontraktilného komplexu blokuje molekula tropomyozínu.
Tropomyozín

Tropomyozín je druh bielkoviny, makromolekula, ktorá je súčasťou kontraktilného aparátu svalového vlákna, konkrétne aktínového myofilamentu.
Charakteristika.
Tropomyozín obaľuje dvojzávitnicu F-aktínu a v stave pokoja jeho priestorové usporiadanie blokuje väzobné miesta, v ktorých dochádza pri kontrakcii k spojeniu aktínu a myozínu. Vzájomne sú spojené molekulami troponínu, ktoré regulujú činnosť kontraktilného aparátu.
Hlas Ruska

Hlas Ruska () je najstaršia ruská rozhlasová stanica vysielajúca od 29. októbra 1929 (vtedy ešte pod názvom Rádio Moskva). Vysielanie je v súčasnosti financované zo štátneho rozpočtu Ruskej federácie a je určené predovšetkým pre zahraničie. Stanica vysiela nepretržite 24 hodín denne okrem ruštiny aj v ďalších 38 jazykoch na stredných vlnách (SV/MW), krátkych vlnách (KV/SW), veľmi krátkych vlnách (VKV/VHF), cez satelit, mobilné telefóny a internet.
V čase svojho vzniku bola stanica nástrojom šírenia myšlienky celosvetovej proletárskej revolúcie, počas 2. svetovej vojny pomáhala svojím vysielaním v protifašistickom odboji. Po vzniku staníc Hlas Ameriky (1942) a Slobodná Európa (1949) a predovšetkým počas studenej vojny sa stala nástrojom sovietskej propagandy ako protipól týchto amerických staníc. 
Dnes jej vysielanie obsahuje širokospektrálne informácie o udalostiach v Rusku, ale aj vo svete s cieľom "prinášať svetovej verejnosti informácie o živote v Rusku, približovať názory tejto veľmoci na svetové udalosti, prispievať k zlepšovaniu obrazu Ruska vo svete, viesť dialóg s Rusmi žijúcimi v zahraničí a napomáhať popularizáciu ruskej kultúry a jazyka". Hlas Ruska je obdobou nemeckej stanice "Deutsche Welle", českej "Radio Praha", francúzskej "Radio France Internationale" či slovenskej "Radio Slovakia International".
Klinický príznak

Klinický príznak alebo klinický symptóm () môže byť:
Klinický obraz

Klinický obraz alebo symptomatológia choroby je súbor klinických príznakov, prejavov choroby. 
Klinický obraz môže byť "typický" alebo "atypický", ak choroba nevykazuje všetky, alebo pre danú diagnózu netypické príznaky.
Zámok Rychnov nad Kněžnou

Zámok Rychnov nad Kněžnou je zámok v severozápadnej časti mesta Rychnov nad Kněžnou, ležiaci v podhorí Orlických hôr asi východne od Hradca Králové. Spolu s priečelím kostola Najsvätejšej Trojice je zámok jedným z najväčších barokových celkov v Čechách. Autorom tejto architektonickej kompozície je zrejme architekt Jan Blažej Santini-Aichel. 
Zámok je chránený ako kultúrna pamiatka Českej republiky.
Dejiny.
Rano barokový zámok budoval od roku 1676 František Karel Libštejnský z Kolovrat a následne i jeho syn Norbert Leopold a vnuk František Karel II. Dokončený bol až v priebehu 18. storočia. Okolo roku 1722 stavbu pravdepodobne viedol i známy architekt Jan Blažej Santini-Aichel. V 18. storočí bola v zámku založená rozsiahla obrazáreň obsahujúca nielen rodovú galériu Kolovratovcov, ale i zakúpené obrazy domácich a svetových autorov a ďalšie diela postupne presunuté z iných kolovratovských zámkov. Až do súčasnosti sú tu k videniu napr. obrazy Karla Škréty či Hansa von Aachena. Po roku 1989 predtým znárodnený zámok reštituoval rod Kolovratovcov Krakovských Libštejnských.
V súčasnosti je v zámku umiestnená aj expozícia "Muzea a galerie Orlických hor". Verejnosti prístupná je tiež zámocká obrazáreň s obrazmi českého a svetového maliarstva od polovice 15. storočia. Zastúpená je aj zbierka strelných zbraní z 18. storočia a j tu aj pôvodný štýlový nábytok rodu Kolowratovcov.
Firework

 
„Firework“ je pieseň americkej popovej speváčky a skladateľky Katy Perry. Pieseň pochádza z jej tretieho štúdiového albumu Teenage Dream. Bola 26. októbra 2010 vydaná ako tretí singel z albumu. Firework sa dostal na prvé miesto americkej hitparády Billboard Hot 100. Pieseň napísala Katy Perry, Stargate, Sandy Vee a Ester Dean, a produkovali ju Stargate a Sandy Vee.
Externé odkazy.
Oficiálny videoklip k piesni „Firework" na YouTube
Steven Stamkos

Steven Stamkos (*7. február 1990, Markham, Ontário, Kanada) je kanadský hokejový útočník, ktorý hrá v klube NHL Nashville Predators. Stal sa jednotkou draftu NHL v roku 2008, vybral si ho klub Tampa Bay Lightning. Ako kapitán doviedol Tampu k zisku dvoch Stanleyho pohárov a v tíme vytrval do roku 2024.
Klubový hokej.
Tampa Bay Lightning.
29. júla 2008 podpísal s Lightning trojročnú zmluvu na 875 000 USD ročne, ale s výkonnostnými bonusmi až 8,5 milióna USD. Vo svojej prvej sezóne strelil 23 gólov a pridal 23 asistencií. Sezóna 2009/2010 bola pre Stamkosa zlomová. Počas celej sezóny bol na čele bodovania NHL a nakoniec s 51 gólmi skončil so Sidney Crosbym na prvom mieste a získal Maurice „Rocket“ Richard Trophy pre najlepšieho strelca ligy. 
V nasledujúcej sezóne 2010/2011 svoj výkon zopakoval, keď získal 91 bodov a so 45 gólmi sa stal druhým najlepším strelcom ligy. 19. júla 2011 podpísal novú 5 ročnú zmluvu na 7,5 milióna USD ročne. 
22. Júna 2011 sa stal tvárou videohry EA Sports NHL 2012.
Symptóm

Symptóm alebo príznak môže byť:
Príznak môže byť: 
Symptóm môže byť:
Iyaz

Keidran Jones (* 14. apríl 1987, Tortola, Britské Panenské ostrovy), viac známy pod pseudonymom Iyaz je spevák, tanečník a herec. Má podpísanú zmluvu s vydavateľstvom Beluga Heights Records. Jeho debutový singel „Replay“, ktorý bol vydaný v roku 2009 dosiahol 1. miesto v rebríčkoch v Spojenom kráľovstve a v Austrálii, 2. miesto v USA (Billboard Hot 100) a dostal sa do Top 10 v mnohých ďalších krajinách.
Vitruviánsky muž

Vitruviánsky muž je pravdepodobne najslávnejšia ilustrácia Leonarda da Vinciho. V tejto práci použil obraz aj text na vyjadrenie myšlienky a teórie Vitruvia, rímskeho staviteľa prvého storočia a autora „De architectura libri X“. Vitruviove myšlienky, ktoré prezentoval Leonardo, formovali základ teórie renesančného umenia a architektúry.
Vo svojej úvahe Vitruvius diskutoval o vlastnej symetrii a proporciách vo vzťahu k budovaniu chrámov. Architekt veril, že proporcie a miery ľudského tela, ktoré stvoril Boh, sú dokonalé a správne. Preto navrhol, že správne postavený chrám by mal odrážať a vzťahovať sa na časti ľudského tela. Podotkol, že ľudské telo môže byť symetrické, vpísané do kruhu aj štvorca. Táto myšlienka ovplyvnila jeho prax architekta.
Leonardova ilustrácia Vitruvia je perokresba tušom postavy muža, ktorého natiahnuté končatiny sa dotýkajú obvodu kruhu a okraja štvorca. Jeho pupok sa nachádza presne v strede kruhu. Tu je zmena perspektívy v práci. Je statická v štruktúre, ale dynamická v zobrazení pohybu živého človeka. Ručne písaný text obklopuje kresbu postavy. 
Rôzni umelci a architekti považujú ilustráciu Vitruviovej teórie za prioritnú pre Leonarda, ale da Vinciho kresby sa odlišujú od predchádzajúcich prác v tom, že postava muža je v dvoch rozličných polohách v rámci toho istého obrazu. Je súčasne v kruhu aj štvorci, pohyb a živosť zosobňujú aktívne ruky a nohy. Leonardova postava vyzerá ako živá bytosť s nepoddajnými vlasmi. 
Text, ktorý obklopuje postavu, parafrázuje Vitruviove teórie. Je zrejmé, že da Vinci napísal text po vytvorení výkresu, lebo slová sú šité na mieru obrysu kruhu a štvorca. Prítomnosť textu legitimuje obraz, orgán Vitruvius vysvetľuje, prečo Leonardo vytvoril výkres. No obraz je iba ilustrácia textu. Význam diela je v spojení medzi obrazom a slovom. 
Vitruviánsky muž je obraz da Vinciho názoru na proporcie človeka a na architektúru. Cieľom tejto ilustrácie je zhromaždiť názory na umenie, architektúru, anatómiu človeka a symetriu v jednom výraznom obraze. Týmto da Vinci pripomína význam, ktorý sa nedal vytvoriť len prostredníctvom slov alebo len obrázka.
Význam vitruviánskeho muža je v jasnom odraze myšlienky svojej doby. Ukazuje nadšenie pre Vitruviove teórie medzi da Vincim a jeho súčasníkmi.
Home (film z roku 2009)

Home (z roku 2009) je dokumentárny film francúzskeho fotografa a novinára Yanna Arthusa-Bertranda. Dokument pozostáva zo záberov nakrútených z vtáčej perspektívy. Film bol nakrúcaný vo viac ako 50 štátoch na všetkých kontinentoch. Film bol uvedený 5. júna 2009 v kinách po celom svete, na DVD, Blu-ray a na YouTube. 
Film bol financovaný skupinou PPR – francúzska multinacionálna holdingová skupina špecializujúca sa na predaj luxusného značkového tovaru.
Členenie.
film je rozdelený do 15 tém :
Mata Hari

Mata Hari, vlastným menom "Margaretha Geertruida Zelle" (* 7. august 1876† 15. október 1917) bola holandská exotická tanečnica, kurtizána, obvinená zo špionáže, aj keď pravdepodobne neprávom. Bola popravená zastrelením popravnou čatou vo Francúzsku, dôvodom bola špionáž pre Nemecko počas 1. svetovej vojny.
Jej otec, Adam Zelle, vlastnil klobučníctvo, pričom investoval do ropného priemyslu a tak nadobudol svoj majetok. Práve preto mohla študovať na exkluzívnych školách už od svojich 13 rokov. Potom ale rodina utrpela finančné ťažkosti. Margaretha stále túžila po bohatom živote, aký zažila v detstve a preto sa vydala a už ako 21 ročná porodila svoje 1. dieťa. So svojím mužom a deťmi žila v exotickej krajine, kde sa ale jej deti (chlapec a dievčatko) nakazili chorobou (jedná z teórií hovorí že ich otrávil ich domovský sluha). Chlapec zomrel a prežilo len dievča. Mata sa so svojím mužom neskôr rozviedla a aby si zarobila na živobytie rozhodla sa podnikať v profesii, ktorú si aj sama vymyslela. Bola exotickou tanečnicou, ktorá pôsobila na rôznych "večierkoch". Neskôr jej vláda zaplatila za to, aby od významných osobností získavala informácie týkajúce sa vojny. Je možné, že takúto službu ponúkala viacerým krajinám. Neskôr ju odsúdili na trest smrti popravením... Ako jej posledné gesto si odmietla dať zaviazať oči.: 
Holandská speváčka Kovacs sa nechala inšpirovať jedinečným životom Mata Hari a v septembri roku 2020 vyšiel rovnomenný album Mata Hari. Azerbajdžanská speváčka Efendi vystúpila v roku 2021 v pesničkovej súťaži Eurovision Song Contest, ktorá sa konala v holandskom Rotterdame s piesňou Mata Hari.
Urgentná zdravotná starostlivosť

Urgentná zdravotná starostlivosť je najmladším zdravotníckym študijným odborom, ktorý vznikol z potreby zlepšovania podmienok prednemocničnej urgentnej zdravotnej starostlivosti a výchovy odborníkov v oblasti záchrannej zdravotnej služby. Na Slovensku je možné študovať na týchto fakultách:
VG-lista

VG-lista je nórska hitparáda. Je týždenne prezentovaná v novinách "VG" a v programe "Topp 20" televíznej a rozhlasovej spoločnosti Norsk Rikskringkasting. Je považovaná za hlavnú nórsku hitparádu, ktorá uvádza albumy a single z kontinentov a krajín celého sveta. Súčasný rebríček albumov začínal ako Top 20 v 1. týždni roku 1967, ale neskôr bol rozšírený na Top 40. Rebríček singlov začínal ako Top 10 v 42. týždni roku 1958, ale neskôr bol rozšírený na Top 20 v 5. týždni roku 1995.
Mata Hari (rozlišovacia stránka)

Mata Hari môže byť:
Magura (vrch v Skorušinských vrchoch)

Magura alebo aj Oravická Magura (, ) je tretí najvyšší vrch v Skorušinských vrchoch. Leží na slovensko-poľskej hranici, nad osadou Oravice, približne východne od Tvrdošína. 
Poloha.
Nachádza sa na východnom okraji pohoria, v geomorfologickom podcelku Oravická Magura. Vrch leží na hranici Žilinského kraja a Malopoľského vojvodstva, okresu Tvrdošín
a powiatu tatrzańskeho a zasahuje na katastrálne územie mesta Tvrdošín a obcí Vitanová a Witów. Najbližšími sídlami sú na západnom úpätí ležiace Oravice, miestna časť Tvrdošína, severným smerom sa nachádza Hladovka a Suchá Hora a na východe poľský Witów. Od Západných Tatier ju oddeľuje Tichá dolina s riekou Oravica. 
Opis.
Oravická Magura sa nachádza v samostatnom masíve, od zvyšku pohoria oddeleného údolím Oravice. Východným smerom susedí sedlom oddelený Príslop (), severným sa nachádza Mašnáková () a Bučník (), západným Krúpová (), Blatná () a Skorušina () a južným Veľká Furkaska () a Ježov vrch (). Vrcholom vedie rozvodie Čierneho a Baltského mora; do rieky Orava smeruje voda z južných a západných svahov, ktoré odvodňuje rieka Oravica, no i zo severných, ktoré sú pramennou oblasťou rieky Jelešňa. Východne sa zvažujúce svahy odvodňujú prítoky Čierneho Dunajca do Visly. Na vrchol vedie značený chodník z Oravíc. 
Výhľady.
Po veternej kalamite je vrchol nezalesnený a je z neho vynikaúci výhľad na okolité vrchy Skorušinských vrchov, Západné Tatry a časť Oravských Beskýd, severným smerom je otvorený výhľad na územie Poľska.
Komplikácia choroby

Komplikácia choroby je proces, pri ktorom choroba, ktorá samotná často človeka výrazne neohrozuje, môže za určitých okolností spôsobiť poškodenie iných orgánov či systémov. toto poškodenie je často závažnejšie ako choroba samotná a môžu viesť k trvalým následkom až smrti pacienta.
Typickým príkladom je flebotrombóza: samotný lokálny trombus pacienta významne neohrozuje, no pri jeho uvoľnení môže dôjsť k závažnej komplikácii pľúcnej embólii. Ďalším je napríklad rakovina, kde môže byť pôvodný nádor kompletne chirurgicky odstránený, no život pacienta ohrozujú komplikácie v podobe vzdialených metastáz.
Kompenzácia choroby

Kompenzácia choroby je stav, kedy sa väčšinou nevyliečiteľná choroba (cukrovka, chronické zlyhanie srdca a pod.) liečbou zmierni tak, že pacient je schopný viesť život blízky zdravému človeku. Môže trvať niekoľko týždňov, ale i desiatky rokov.
Dekompenzácia choroby

Dekompenzácia choroby je stav, kedy sa pôvodne kompenzovaná choroba náhle zhorší. Príčiny bývajú rôzne: zhoršenie samotnej choroby, porušenie životosprávy (diéta, rehabilitácia a pod.) či vynechanie liekov (napr. inzulínu, či liekov na úpravu vysokého tlaku).
Remisia (medicína)

Remisia je stav, ktorým sa označuje zmiernenie až vymiznutie príznakov choroby. Opakom tohto stavu je relaps.
Relaps

Relaps je stav, ktorým sa označuje objavenie sa alebo zhoršenie príznakov choroby. Opakom tohto stavu je remisia.
Recidíva (medicína)

Recidíva je stav, kedy sa znovu objaví príznak choroby, ktorá bola liečebne zvládnutá, väčšinou dlhodobo. Príkladom je recidíva rakoviny prsníka v mieste po jeho operačnom odstránení alebo recidivujúci infarkt myokardu pri ischemickej chorobe srdca.
Oravice

Oravice () () je osada Tvrdošína v Tichej doline a významné stredisko turistiky v oravskej časti Západných Tatier. Lokalitou prechádza Medzinárodná diaľková turistická trasa E3.
Poloha.
Osada sa nachádza na rozhraní Západných Tatier a Skorušinských vrchov na rieke Oravica. 
Turistika.
Prvá chata - Útulňa pod Krúpovou, tu bola postavená v roku 1931, no prvé zmienky o pastierskej osade "Bystrá" sú z roku 1643. Dnes je stredisko obľúbeným východiskom horských túr, no známe je predovšetkým termálnym areálom Meander Park a lyžiarskym strediskom Meander Skipark. Oravice tak poskytujú možnosť ubytovania v hoteloch a chatách a ideálne podmienky pre letnú i zimnú dovolenku. 
Chodníky pre imobilných.
Z Oravíc vedie dvojica turistických chodníkov, vhodných pre imobilných, ale aj rodiny s deťmi v kočíku. Majú asfaltový povrch a sú prístupné po väčšinu roka.
Kola (nápoj)

Kola alebo kolový nápoj je perlivý nealkoholický občerstvujúci nápoj, ktorý obsahuje kofeín. V užšom (staršom) zmysle je to len nealkoholický občerstvujúci nápoj z extraktu z orechov koly, súčasné kolové nápoje sú väčšinou dochucované umelo. Názov sa odvodzuje od prvého kolového nápoja Coca-Cola, ktorý vyrobil v roku 1886 lekárnik John Pemberton. Nápoj bol inšpirovaný pôvodne alkoholickým nápojom označovaným ako Coca Wine, ktorý začal vyrábať Angelo Marian v roku 1863. Kola väčšinou obsahuje karamelové farbivo, kofeín a sladidlá, ako je cukor alebo glukózo-fruktózový sirup.
Extraliga hádzanárov 2009/10

Extraliga hádzanárov v sezóne 2009/10 bol v poradí 17. ročník extraligy hádzanárov, spravovanej Slovenským zväzom hádzanej. Na začiatku sezóny v nej účinkovalo 8 družstiev, po odstúpení Trnavy z ekonomických dôvodov v priebehu súťaže v nej ostalo 7 družstiev. Titul štvrtýkrát v rade získalo družstvo HT Tatran Prešov, ktoré vo finálovej sérii zvíťazilo nad MŠK Hlohovec.
Prešov hral popri slovenskej extralige aj základnú časť maďarskej ligy, v ktorej obsadil 3. miesto.
Systém súťaže.
Systém súťaže zostal rovnaký ako v minulej sezóne. Najprv sa hrala štvorkolová základná časť. Každý s každým sa stretol dvakrát doma a vonku. Po základnej časti 4 najlepšie družstvá postúpili do semifinále play-off. Duely play-off sa hrali na 3 víťazné zápasy; výnimkou bol iba duel o 3. miesto, ktorý sa hral na dve hrané stretnutia. Posledné družstvo po základnej časti zostúpilo v nasledujúcej sezóne do 1. ligy, kde ho nahradilo víťazné družstvo nižšej súťaže. Kvôli vystúpeniu jedného z družstiev nezostupoval žiadny tím.
Účastníci.
Poznámka: Právo postupu ako víťaz 1. ligy malo družstvo MHK Slavoj Trebišov, ktorého klub najprv prihlášku do extraligy podal, následne ju ale z dôvodu finančnej náročnosti stiahol. Ako náhrada bol najprv oslovený klub HC THP Topvar Topoľčany, ako druhý tím 1. ligy, ktorý o extraligu záujem neprejavil a následne vypadávajúci z minulej sezónyHK 47 Trnava. Trnava ponuku hrať extraligu prijala.
Výsledky.
Základná časť.
Pozn.: Trnava odstúpila zo súťaže po 22. kole (2 kolá pred koncom) základnej časti. V tom čase bola na predposlednom mieste tabuľky s 5 bodmi. Všetky jej zápasy boli anulované.
Cadel Evans

Cadel Evans (* 14. február 1977, Katherine, Austrália ) je austrálsky profesionálny cestný cyklista, ktorý vyhral Tour de France v roku 2011, ešte predtým v roku 2009 aj majstrovstvá sveta vo Švajčiarsku.
Extraliga hádzanárov 2010/11

Extraliga hádzanárov v sezóne 2010/11 bol v poradí 18. ročník extraligy hádzanárov, spravovanej Slovenským zväzom hádzanej. Účinkovalo v nej opäť 7 družstiev. Titul piatykrát v rade získalo družstvo HT Tatran Prešov, ktoré vo finálovej sérii zvíťazilo nad 1. MHK Košice.
Prešov hral popri slovenskej extralige opäť aj základnú časť maďarskej ligy, v ktorej obsadil opäť 3. miesto.
Systém súťaže.
Systém súťaže zostal rovnaký ako v minulej sezóne. Najprv sa hrala štvorkolová základná časť. Každý s každým sa stretol dvakrát doma a vonku. Po základnej časti 4 najlepšie družstvá postúpili do semifinále play-off. Duely play-off sa hrali na 3 víťazné zápasy; výnimkou bol iba duel o 3. miesto, ktorý sa hral na dve hrané stretnutia. Kvôli nepárnemu počtu účastníkov zo súťaže nevypadávalo žiadne družstvo.
Účastníci.
Poznámka: MHC Bardejov, ktorý v minulej sezóne skončil na 7. mieste, sa z ekonomických dôvodov odhlásil z extraligy. Ako náhrada bol oslovený klub MHK Slavoj Trebišov, ktorý sa umiestnil v minulej sezóne 1. ligy druhý za postupujúcimi Topoľčanmi. Ten sa však z finančných i hráčskych dôvodov rozhodol ponuku neprijať.
Brémski muzikanti

Brémski muzikanti môže byť:
Remisia

Remisia môže byť:
Recidíva

Recidíva môže byť:
Finta

Finta môže byť:
Extraliga hádzanárov 2007/08

Extraliga hádzanárov v sezóne 2007/08 bol v poradí 15. ročník extraligy hádzanárov, spravovanej Slovenským zväzom hádzanej. Účinkovalo v nej 8 družstiev. Titul obhájilo družstvo HT Tatran Prešov, ktoré vo finálovej sérii zvíťazilo nad IS Košice.
Prešov hral popri slovenskej extralige aj základnú časť českej extraligy, ktorú aj vyhral.
Systém súťaže.
Systém súťaže zostal rovnaký ako v minulej sezóne. Najprv sa hrala základná časť, ktorá pozostávala zo 14 kôl. Každý s každým sa stretol raz doma a raz vonku. Po základnej časti sa družstvá rozdelili do dvoch skupín, na skupinu A a B. Výsledky zo základnej časti si neprenášali, ale obdržali tzv. bonifikačné body za umiestnenie v základnej časti (3, 2, 1, 0). V tejto (skupinovej) časti odohrali 6 kôl systémom doma a vonku. Nasledovala nadstavbová časť, do ktorej postúpili prvé 3 družstvá z oboch skupín, a odohrali spolu 10 kôl dvojkolovým systémom doma a vonku, pričom si preniesli aj výsledky z predchádzajúcej časti. Umiestnenie v tejto časti rozhodlo o semifinálových dvojiciach play-off. Družstvá na 5. a 6. mieste odohrali play-off o 5. miesto hrané na dve hrané zápasy (na odvetu), všetky ostatné duely play-off sa hrali na 3 víťazné zápasy. Posledné družstvá (na 4. mieste) zo skupín A a B odohrali 6-kolovú prelínaciu súťaž o účasť v extralige s 2 najlepšími družstvami 1. ligy. Prvé dve družstvá z tejto skupiny získali účasť v extralige v nasledujúcej sezóne.
Účastníci.
Poznámka: 
Prelínacia súťaž.
Družstvá z 1. ligy 2007/08:
zdroj
Troll

Troll môže byť:
Cola

Cola môže byť:
COLA môže byť:
E.T. (singel)

„E.T.“ je skladba americkej speváčky Katy Perry, z jej tretieho štúdiového albumu "Teenage Dream" (2010). Singlová verzia obsahuje dodatočné rapové vokály amerického rapera Kanye Westa. Texty napísali Perry, Dr. Luke, Max Martin a Ammo a producentmi boli Kanye West, Dr. Luke, Max Martin a Ammo. Pôvodne bola skladba vydaná ako tretí propagačný singel dňa 17. augusta 2010. Ale dňa 16. februára 2011 bola vydaná ako štvrtý oficiálny singel z albumu "Teenage Dream". Verzia s vokálnou spoluprácou Westa sa objavila aj na znovu vydanej verzii albumu "Teenage Dream", "" z roku 2012.
Beat skladby je podobný skladbe „We Will Rock You“ (1977) od skupiny Queen, ale „E.T.“ je elektronická a hip-hopová balada ovplyvnená drum and bassom, rave, technom a dubstepom, ktorá hovorí o "neúspechu v láske s cudzincom". V texte skladby sú použité mimozemské metafory a Westove vokály sú počas druhého verša upravené Auto-Tune programom. Skladba je nahraná v pomalom tempe 75/150 úderov za minútu. Kritici porovnávajú skladbu s tvorbou interpretov ako Rihanna, Evanescence, t.A.T.u. a Queen.
Skladba dosiahla 1. miesto v rebríčkoch v USA, Kanade, Novom Zélande a Poľsku, pričom do prvej päťky sa dostala v rebríčkoch v Austrálii, Írsku a Spojenom kráľovstve.
Hudobné video k skladbe režírovala Floria Sigismondi a natočené bolo vo februári 2011. Svoju premiéru malo na MTV.com dňa 31. marca 2011.
Kompozícia.
„E.T.“ je elektronická skladba, ktorá je ovplyvnená drum and bassom, rave, technom a dubstepom. BBC Music označilo, že ide o "raveom ovplyvnenú kvázi baladu". Podľa digitálnej publikácii vydanej spoločnosťou Sony/ATV Music Publishing, je skladba napísaná v tónine F mol a jej tempo je 76 úderov za minútu. Vokálny rozsah Katy Perry je v rozmedzí od E♭4 po D♭5.
Zostava a personál.
Zostava je prevzatá z albumových poznámok "Teenage Dream".
Externé odkazy.
Oficiálny videoklip k piesni „E.T." na YouTube
Jacopo Torriti

Jacopo Torriti bol taliansky gotický maliar a tvorca mozaík činný na prelome 13. a 14. storočia.
Údaje o jeho živote sú veľmi strohé. Podľa dochovaných záznamov sa predpokladá, že sa narodil v toskánskom meste Torrita di Siena a bol františkánskym mníchom. 
Známy je najmä podľa dochovaných diel, z ktorých najväčší ohlas zaznamenali jeho práce na výzdobe rímskych kostolov - Lateránskej baziliky, Baziliky Santa Maria Maggiore a taktiež na výzdobe horného kostola Baziliky svätého Františka v Assisi. 
Bazilika Santa Maria Maggiore.
Za jeho najvýznamnejšie dielo je považovaná mozaiková výzdoba apsidy Baziliky Santa Maria Maggiore, pochádzajúca z rokov 1292 - 1296. Toto majstrovské dielo, signované JACOB(US) TORRITI PICTOR H(OC) OPUS MOSAIC(UM) FEC(IT) (ANNO) DOMINI MCCLXXXXVI, predstavuje jeden z vrcholov rímskeho mozaikového umenia. Obklopená ornamentami na zlatom podklade s vtákmi, kvetinami a zvieratami zaujíma stred polkupoly apsidy kruhová mozaika "Korunovanie Panny Márie". Ústrednú dvojicu predstavujú postavy Panny Márie a Ježiša Krista sediace na širokej pohovke na pozadí hviezdami posiatej oblohy. Svedkami aktu korunovania Bohorodičky sú anjeli, svätci ako aj historické postavy, napr. pápež Mikuláš IV. (objednávateľ diela) či kardinál Jacopo Colonna.
Mozaiku dopĺňa päť scén zo života Panny Márie vyobrazených na pruhu medzi oknami kupoly.
Bazilika svätého Jána v Lateráne.
Jacopo Torriti je autorom dodnes obdivovanej mozaiky vo výklenku apsidy Lateránskej baziliky v Ríme.
V centre mozaiky z malého pahorku vyrastá Kristov kríž; spod pahorku vyvierajú štyri potoky, symboly štyroch evanjelistov; jelene a ovce prichádzajú k prameňom čo má symbolizovať Kristov krst v rieke Jordán.
Okolo kríža sú zhromaždené postavy štyroch apoštolov spolu s Pannou Máriou a sv. Jánom Krstiteľom. Apoštolom chýbajú tradičné atribúty, no rozoznáme ich vďaka tomu, že umelec zanechal na mozaike ich mená. Každý s apoštolov drží v rukách zvitok s textom charakterizujúcim jeho osobu - sv. Peter TU ES CHRISTUS FILIUS DEI VIVI ("Ty si Kristus, Syn živého Boha"), sv. Pavol SALVATOREM EXPECTAMUS DOMINUS IESUM CHRISTUM ("Očakávaný Spasiteľ, Pán Ježiš Kristus"), sv. Ján Evanjelista IN PRINCIPIO ERAT VERBUM ("Na počiatku bolo Slovo") a sv. Ondrej TU ES MAGISTER MEUS CHRISTE ("Ty si učiteľ môj Kristus"). 
Bazilika svätého Františka v Assisi.
Autorstvo fresiek so starozákonnými výjavmi (napr. "Stvorenie Adama", "Obetovanie Izáka", "Stavba Noemovej archy") ako aj prác s kristologickým námetom ("Svadba v Káne Galilejskej", "Zvestovanie Panne Márii") v hornom kostole Baziliky svätého Františka v Assisi sa pripisuje Jacopovi Torritimu. Na výzdobe interiéru baziliky sa spolu s Torritim podieľal aj jeho súčasník Filippo Rusuti.
Ďalšie práce.
Objavy a reštaurácie nástenných malieb, prevedené v posledných desaťročiach, rozšírili okruh umeleckého pôsobenia Jacopa Torritiho. Tak bolo možné umelcovi pripísať autorstvo fresiek napr. v Bazilike Santa Maria in Aracoeli, v pápežskej kaplnke Sancta Sanctorum či Bazilike Santi Quattro Coronati.
Netwide Assembler

Netwide Assembler (NASM) je multiplatformový kompilátor programovacieho jazyka assembler s podporou architektúry x86 a x86-64, a s podporou mnohých výstupných formátov. NASM podporuje všetky inštrukčné sady vrátane nedokumentovaných a vrátane špecifických inštrukcií niektorých procesorov. Okrem vlastného prekladača má aj veľmi obmedzený dissassembler s názvom ndisasm.
Výhodou NASM je možnosť spojiť ho s inými programovacími jazykmi na mnohých platformách a pod mnohými kompilátormi, bez toho aby ste museli svoje assemblerovské kódy prepisovať z dôvodu zmeny syntaxe. Podporuje napríklad Linuxové formáty ELF, a.out, ďalej Windowsové formáty COFF (používa GCC kompilátor a DJGPP kompilátor), win32 (Microsoftský formát používaný MS Visual Studiom pre 32 bitové prostredie), win64 (formát MS Visual Studia pre 64 bitové prostredie), formáty DOS (pre MS-DOS programy) a mnohé ďalšie.
NASM je šírený pod 2-klauzulou BSD licencie.
Priaznivým dôsledkom toho, že NASM je písaný kompletne v jazyku C, je, že je možné ho použiť a preložiť prakticky na ľubovolnú platformu. Je možné ho teda používať v DOSe, OS/2, Windows, Linuxe aj BSD. Na ďalšie platformy ho možno ľahko preložiť. Pracuje dokonca aj na platformách s inou architektúrou, než je x86 a x86-64, čím umožňuje aj krížový preklad na rozdiel od napríklad FASM, ktorý je písaný v assembleri, a krížový preklad neumožňuje, rovnako tak je omnoho ťažšie portovať ho na iné platformy.
Používa tradičný Intel syntax, na rozdiel od napríklad GNU Assemblera používajúceho AT&amp;T syntax (ktorý však na požiadanie tiež vie Intel syntax). Hlavným rozdielom medzi týmito syntaxami je poradie operandov inštrukcie a spôsob zápisu dereferencie. Na rozdiel od GNU Assemblera je určený pre programovanie, zatiaľ čo GNU Assembler bol koncipovaný len pre strojový preklad v pozadí GCC a nepočítalo sa s priamym používaním.
Jeho súčasťou je pomerne silný makrojazyk optimalizovaný pre potreby assemblera (zatiaľ čo GNU Assembler makrojazyk nemá a maximálne umožňuje použiť len preprocesor C). Makrojazyk NASM je však trochu komplikovaný a nie vždy celkom konzistentný. Jeho makrojazyk nie je tak silný, ako napríklad makrojazyk MASM – ten však podporuje len MS Visual Studio a Windows.
NASM tiež má možnosť generovať do výsledného skompilovaného súboru aj ladiace informácie, ale táto možnosť nie je ešte v NASM plne implementovaná. V súčasnosti podporuje túto možnosť len pri elf formáte a obj formáte pre Borland prekladače.
NASM bol historicky prvým kompilátorom assemblera, ktorý ponúkol širokú použiteľnosť spolupráce s mnohými kompilátormi, a tiež prenositeľnosť na mnoho platforiem. Vzhľadom k výhodám, ktoré ponúka jeho licencia a k výhodám, ktoré vznikli v dôsledku toho, že je napísaný v programovacom jazyku C sa stal veľmi široko rozšíreným assemblerovským kompilátorom v open source svete. Tým sa stal tiež široko testovaným a prevereným.
Hello world.
Hello world pre DOS.
Hello world pre Windows.
Hello world pre Linux.
Barak

Barak môže byť:
Iron Man (film z roku 2008)

Iron Man (2008) je americký komiksový film. Hlavný hrdina je komiksový hrdina Iron Man alias Tony Stark.
Dej.
Geniálny vynálezca a playboy Tony Stark (Robert Downey Jr.) je hlavou firmy Stark Industries, ktorá vyrába zbrane. Stark letí do Afganistanu osobne dohodnúť predaj novej ničivej zbrane „Jericho“ Americkej Armáde, ale po ceste späť je napadnutý konvoj, v ktorom ide, a on je ťažko ranený. Život mu zachráni Dr. Yinsen (Shaun Toub), sú ale zatvorení v jaskyni a Stark má únoscom zostrojiť „Jericho“. On si ale tajne vyrobí železný oblek, ktorý mu umožní lietať a strieľať, a plánuje utiecť. Pri úteku zomiera Dr. Yinsen, Tony Stark sa ale v poriadku vracia do USA. Na tlačovej konferencii ale spôsobí zdesenie u spolupracovníkov a akcionárov svojej firmy, keď vyhlási, že prestane vyrábať zbrane a zameria sa na niečo iné. To sa ale nepáči jeho spolupracovníkovi Obadiahovi Stanovi (Jeff Bridges), ktorý plánuje Starkovi odobrať moc nad firmou a sám tajne pokračuje v predaji zbraní. Tony Stark zatiaľ vyvíja lepšiu verziu svojho železného obleku, tiež pomocou neho zaletí do Afganistanu zničiť novú zásielku Stark Industries. Výdatne mu pomáha jeho oddaná sekretárka Virginia „Pepper“ Pottsová (Gwyneth Paltrow) a jeho kamarát armádny plukovník James „Rhodey“ Rhodes (Terrence Howard). Ku koncu si Obadiah Stane vyrobí podobný oblek, aký má Tony Stark a začne finálna bitka medzi Iron Manom a zlým Iron Mongerom, ktorú Tony Stark vyhrá a na tlačovej konferencii sa oficiálne uvedie ako Iron Man.
Obsadenie.
V cameo úlohe sa objavil Stan Lee, ktorý si zahral sám seba a v potitulkovej scéne sa objavil Samuel L. Jackson ako Nick Fury.
Planet Earth

Planet Earth môže byť:
Cockta

Cockta je nealkoholický sýtený nápoj vyrábaný v Slovinsku.
Jeho chuť tvorí výťažok z 11 rôznych bylín (najmä šípky), citrónu a pomaranča. Neobsahuje kofeín, ani kyselinu fosforečnú.
História.
Vznik.
Cockta vznikla začiatkom 50. rokov minulého storočia, keď vedenie spoločnosti Slovenijavino prišlo s nápadom vyrobiť originálny osviežujúci slovinský nápoj, ktorý by dokázal konkurovať podobným dovážaným nápojom. A tak chemický inžinier Emerik Zelinka, zamestnanec výskumných laboratórií spoločnosti Slovenijavino, vytvoril nápoj využívajúci miestne byliny, pričom sa snažil vytvoriť originálny nápoj namiesto toho, aby napodobňoval obdobné zahraničné nápoje.
Zelinka a jeho tím bol úspešný, a tak sa zrodila Cockta s novou chuťou zmesi jedenástich rôznych bylín. Jednou z nich, ktorá prispieva k jeho známej a charakteristickej aróme, je šípka, ktorá sa predtým používala len počas chrípkovej sezóny na výrobu šípkového čaju.
Nárast obľúbenosti.
Rozvoj a propagácia nového produktu Cockta bol v tých časoch jedným z prvých trhových projektov. Marketingová kampaň bola veľmi starostlivo pripravená: to prinieslo v návrhárov, vrátane niekoľkých študentov architektúry, ktorí navrhli logo pomocou skromného výberu písma, ktoré mali vtedy k dispozícii. Navrhli aj charakteristickú fľašu podľa vtedajšieho dizajnu pivných fliaš a kartónové obaly a dodávkové vozidlá.
Mnoho starších Slovincov si ešte pamätá na reklamné plagáty, na ktorých bola opálená mladá žena s copom a modrými očami, držiaca v ruke fľašu nového tajomného nápoja. Cockta bola predstavená verejnosti po prvýkrát v 8. marca 1953 pri tradičnej medzinárodnej súťaži v skokoch na lyžiach v Planici. Od tej doby, Planica a Cockta boli so sebou spájané viac než päťdesiat rokov.
Prvý rok po uvedení Cockty bolo len v Slovinsku predaných cirka 4 milióny fliaš. Prvých 14 rokov dosahovala Cockta 25% rast ročného obratu. Nápoj sa stal tiež jedným z prvých vývozných produktov z Juhoslávie, keď sa začal predávať v Holandsku. V 60. rokoch sa ale jeho výroba zmenšila pre otvorenie trhu Juhoslávie a následný príchod zahraničných značiek. Následne sa nápoj začal plniť aj do litrových fliaš a posilnila sa aj reklamná kampaň so sloganom »Cockta - pijača naše in vaše mladosti« (Cockta - nápoj našej i vašej mladosti), čo malo za následok rast spotreby a koncom 70. rokov aj rekordný ročný predaj okolo 37 miliónov litrov Cockty.
Medzi rokmi 1983 až 1994 predaj prudko klesol, k čomu pomohli aj vonkajšie vplyvy a rozpad Juhoslávie a tým pádom zmenšenie trhu. Avšak v roku 1996 začala firma Slovenijavino s nostalgickou reklamnou kampaňou, čo opäť spustilo rast predaja.
Súčasnosť.
V roku 2000 bola značka Cockta odkúpená spoločnosťou Kolinska, dnes známou ako DrogaKolinska d.d., ktorá opäť začala so silnou reklamnou kampaňou, nesúcou sa opäť v nostalgických tónoch. V roku 2001 sa značka vrátila na bývalé juhoslovanské trhy.
V roku 2004 sa začala plniť aj do 3,3 dcl fliaš, v roku 2005 sa začala vyrábať umelo sladená Cockta light a do tretice sa predáva Cockta Blondie s príchuťou pomaranča.
Slovensko-česká interliga hádzanárok 2002/03

Slovensko-česká interliga hádzanárok alebo WHIL v sezóne 2002/03 bol 1. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Jej víťazom sa stalo rakúske družstvo Hypo Niederösterreich. Majstrom Slovenska sa stali prvýkrát hráčky Michaloviec.
Účastníci.
Slovensko:
Česko:
Rakúsko:
Bajkal (nápoj)

Bajkal je ruský nealkoholický nápoj tmavohnedej farby. Základom nápoja je voda, ktorá obsahuje cukor, kyselinu citrónovú a oxid uhličitý. Vyrába sa od roku 1969. Vznikol ako sovietska obdoba Pepsi Сoly. Po začatí výroby Pepsi Coly v ZSSR v roku 1973 bol zmenený recept nápoja. 
Chuť a posilňujúce vlastnosti nápoja pochádzajú z nasledujúcich zložiek:
Benediktínske opátstvo Ettal

Benediktínske opátstvo Ettal v hornobavorskej obci Ettal leží asi 10 km severne od Garmisch-Partenkirchenu. 
Opátstvo založil v roku 1330 cisár Ľudovít IV. Bavor a existuje s prestávkou v rokoch 1803 - 1898 dodnes. Kláštor je zriaďovateľom Benediktínskeho gymnázia v Ettale. Kláštor Ettal je preslávený najmä svojim barokovým kostolom Nanebovzatia Panny Márie, ktorý je i pútnickým kostolom. Jedným zo známych kláštorných produktov je "Ettaler Klosterliqueur" (Ettalský kláštorný likér).
Mikuláš Esterházi (1583 – 1645)

Gróf Mikuláš Esterházi "de Galántha" (* 8. apríl 1583, Galanta – † 11. september 1645, Großhöflein, Rakúsko) bol uhorský šľachtic. Bol synom Františka Esterháziho (1532 - 1604) a vnukom Benedikta Esterháziho (1508 – 1583). 
Životopis.
Narodil sa v rodine podžupana Bratislavskej stolice Františka Esterháziho "de Galántha". V roku 1622 dostal panstvo Forchtenstein (maď. Fraknó) a mesto Eisenstadt (oboje v dnešnom Burgenlande) a tak sa stal zakladateľom tzv. fraknóovskej vetvy Esterháziovcov. 
V roku 1612 sa oženil s Uršuľou Dersfiovou (historicky: Dersffy). 21. júla 1624 sa v Sučanoch druhýkrát oženil s vdovou Kristínou Turzovou, rodenou Ňáriovou (historicky: Nyáry), ktorá zomrela po pôrode 17. februára 1641.
S prvou manželkou mal tri deti: syna Štefana, dcéru Kristínu a nepokrsteného syna, ktorý zomrel spolu s matkou pri pôrode dňa 15. marca 1619 na Zvolenskom hrade. S druhou manželkou mal deväť detí, z ktorých najvýznamnejší bol Ladislav Esterházi (padol v bitke pri Veľkých Vozokanoch) a Pavol Esterházi, neskorší palatín.
Esterházy

Esterházy môže byť:
František Esterházi (16. storočie)

František Esterházi "de Galántha" (po nemecky "Franz Esterházy", po maďarsky "Es(z)terházy Ferenc"; *okolo 1532, Galanta – † asi 1604) uhorský šľachtic, ktorý sa stal splodením svojich troch synov zakladateľom troch línií rodu Esterháziovcov. 
Bol synom Benedikta Esterháziho (1508 – 1583). Bol podžupanom Bratislavskej župy. Dal postaviť renesančný kaštieľ v Galante. Jeho synovia: Daniel, Pavol, Mikuláš.
Kláštor Bernay

Kláštor Bernay (francúzsky "Abbaye Notre-Dame de Bernay") je románsky kláštor v mestečku Bernay vo francúzskom regióne Horná Normandia. Kláštorný kostol patrí medzi najstaršie v Normandii.
Dejiny.
Oblasť okolo mesta Bernay dostala v 10. storočí do vena Judita Bretónska, nová normandská vojvodkyňa, ktorá tu založila benediktínsky kláštor a v roku 1017 bola v múroch opátstva pochovaná. V 13. storočí sa kláštor stal centrom mariánskeho kultu a k miestnej soche Panny Márie smerovalo veľa pútí z celej Normandie. Kláštorné budovy boli významne poškodené počas hugenotských vojen a Francúzskej revolúcie. V roku 1790 bol kláštor zrušený, nasledovalo ďalšie búranie budov a k obnove došlo až v 20. storočí.
Benedikt Esterházi

Benedikt Esterházy "de Galántha" (* 1508 – † 1553; lat. "Benedikt Ezterhas de Galántha"), pôvodne "Zerház de Zerhásház" bol uhorský šľachtic. Bol prvým z dynastie, kto začal používať meno Esterházi.
Za manželku si vzal Elenu Besenyeiovú z Galanty ("Ilona Bessenyay de Galántha") a okolo roku 1550 sa presťahoval na manželkine majetky do Galanty.
. Ich najstarší syn František zdedil po matke erb a prídomok "z Galanty" a stal sa zakladateľom rodu "Esterházi z Galanty" ("Esterházy de Galántha").
R-9

R-9 bola sovietska medzikontinentálna balistická raketa, v kóde NATO označovaná ako SS-8 Sasin a v sovietskom výrobnom typovom označení GRAU ako 8K75. Išlo v poradí o tretiu sovietsku operačne použiteľnú medzikontinentálnu raketu (po R-7 a R-16).
Bola vyvinutá v konštrukčnej kancelárii OKB-1 pod vedením Sergeja Pavloviča Koroľova (ako jeho posledná vojenská raketa, neskôr sa venoval výlučne kozmickým programom), s jej letovými skúškami sa začalo v roku 1961 a do výzbroje sovietskej armády bola zaradená v roku 1964. Išlo o dvojstupňovú raketu s Gluškovým kvapalinovým motorom "RD-111" (na báze kvapalného kyslíka a petroleja) o výške 24 m, schopnú niesť jadrovú hlavicu o hmotnosti 1100 kg na vzdialenosť až 12 500 km. Išlo o prvú sovietsku raketu, ktorej riadenie prvého stupňa bolo zabezpečené vyklápaním trysiek hlavného pohonného motoru (dovtedy sa používalo predovšetkým riadenie pomocou gyroskopov). Raketa bola modifikovaná aj pre štarty z podzemného raketového sila a stala sa tak jedinou sériovo vyrábanou balistickou raketou na svete, ktorá využívala tento spôsob štartu pri použití kvapalného kyslíku ako okysličovadla.
Od roku 1971 boli rakety postupne vyraďované z výzbroje a ich operačná činnosť bola definitívne ukončená v roku 1976.
Alcazar (skupina)

Alcazar je švédska dance-popová skupina, ktorá sa stala jednou z najúspešnejších švédskych skupín od ich debutového singlu z roku 1999. Skupina Alcazar predala celosvetovo viac ako 12 miliónov kópií medzi rokmi 2001 a 2004. Alcazar mala tiež veľký úspech so singlom „Crying at the Discoteque“, ktorý sa umiestnil na predných miestach v rebríčkoch v USA, Brazílii, Austrálii, Japonsku a vo väčšine európskych krajín.
Last Friday Night (T.G.I.F.)

 
„Last Friday Night (T.G.I.F)" je pieseň americkej speváčky Katy Perry. Pieseň napísali Katy Perry, Dr. Luke, Max Martin a Bonnie McKee a produkovali ju Dr. Luke a Max Martin. Je to piaty singel z tretieho štúdiového albumu Katy Perry Teenage Dream. 3. augusta 2011 sa predalo 1745000 kópií tohto singlu len v USA . Remix skladby, na ktorom Katy Perry spolupracovala s Missy Elliott, bola v USA vydaná do rozhlasových staníc a digitálnych predajov 8. augusta 2011 .
Externé odkazy.
Oficiálny videoklip k pesničke „Last Friday Night (T.G.I.F)" na YouTube
Exeterská katedrála

Exeterská katedrála je anglikánska katedrála v meste Exeter na juhozápade Anglicka a sídlo biskupa exeterského. Súčasná budova bola dokončená okolo roku 1400 a jej zvláštnosťou je okrem iného najdlhší neprerušovaný klenutý strop v Anglicku.
Dejiny.
Založenie katedrály, zasvätenej sv. Petrovi, je datované do roku 1050, kedy sem bolo presunuté, z obáv pred útokmi z mora sídlo biskupa Devonu a Cornwallu. Už predtým existoval v Exetere saský chrám v ktorom sídlil biskup Leofric, ale bohoslužby sa často konali na otvorenom priestranstve neďaleko miesta, kde teraz stojí katedrála. Menovanie synovca Viliama I. do exeterskej diecézy bolo impulzom ku stavbe katedrály v normanskom slohu, ktorá bola začatá v roku 1133. Po menovaní nového biskupa v roku 1258 bola stavba označená za zastaranú a bola rekonštruovaná v gotickom slohu. Väčšia časť normanskej stavby, dve masívne štvorcové veže a časť múrov, bola zachovaná. Nová katedrála bola dokončená okolo roku 1400.
Podobne ako ostatné anglické katedrály bola aj exeterská poškodená v čase rušenia anglických kláštorov za Henricha VIII., ale pretože nebola kláštorom, nebola škoda veľká. Počas občianskej vojny bola zničená krížová chodba. Po menovaní Karola II. bola katedrála vybavená veľkolepými organmi. Bombardovanie za druhej svetovej vojny spôsobilo veľké poškodenie katedrály, boli zničené najmä mozaikové okná.
Medzi zvláštnosti katedrály patria veľké hodiny (jedny z niekoľkých astronomických hodín pochádzajúcich z čias 14. až 16. storočia v západnom Anglicku), balkóny a zdobený strop na ktorom je okrem iného zobrazená vražda Tomáša Becketa. Vzhľadom na to, že katedrála nemá centrálnu vežu, je tento zdobený strop najdlhším neprerušeným klenutým stropom v Anglicku.
František Esterházi

František Esterházi môže byť:
Ceremoniálne grófstvo

Ceremoniálne grófstvo (anglicky "ceremonial county") je územie v ktorom má tradične britský monarcha svojho osobného zástupcu označovaného ako Lord miestodržiteľ (anglicky "Lord-Lieutenant"). Pomenovanie ceremoniálne grófstvo majú tieto územia od roku 1996.
Tieto celky sú stanovené vládou s prihliadnutím k metropolitným a nemetropolitným grófstvam s ktorými však väčšinou nie sú územne totožné, pretože rovnomenné metropolitné a nemetropolitné grófstva sú zvyčajne menšie. Často sú používané v lokalizácie miest v Anglicku a v tejto súvislosti bývajú označované ako geografické grófstva. 
Účel.
Na rozdiel od nemetropolitných grófstiev nejde o územné správne celky, ale ako už z označenia vyplýva, o celky slúžiace skôr k ceremoniálnym účelom; napr. odovzdávanie vyznamenaní, rôzne akcie britského kráľovského dvora ap.
Nemetropolitné grófstvo

Nemetropolitné grófstvo (ang. "nonmetropolitan county", tiež "shire county"), je spolu s metropolitným grófstvom jedným zo štyroch stupňov správneho členenia Anglicka. Počet obyvateľov týchto grófstiev je medzi 300 000 až 1 400 000.
Dejiny.
Zákon o miestnej samospráve z roku 1972, platný od 1. apríla 1974, rozdelil Anglicko, okrem oblasti Veľkého Londýna a šiestich veľkých konurbácií, na 39 nemetropolitných grófstiev. Každé z nich bolo ďalej rozčlenené na dva až štrnásť nemetropolitných dištriktov. Tým bol vytvorený jednotný dvojúrovňový systém samosprávy v ktorom bola radám grófstva pridelená napríklad správa vzdelania, požiarnej ochrany a policajnej služby.
Hranice týchto grófstiev boli väčšinou založené na existujúcich hraniciach administratívnych grófstiev i keď zahŕňali veľa zmien. Grófstva boli vytvorené na základe veľkých dištriktov alebo zlúčením malých grófstiev.
Súčasnosť.
Od roku 1992 prevládol názor, že dvojúrovňový systém správy by mal byť upravený na jednoúrovňový. Hlavnými zástancami boli zastupitelia dištriktov z ktorých boli vytvorené grófstva. Postupne bol, v niektorých oblastiach krajiny, do praxe zavádzaný systém kedy niektoré dištrikty (väčšinou v okolí väčších miest) boli vyčlenené zo správy rád grófstiev a premenené na samostatné správne celky označované novým anglickým termínom Unitary authority.
Podľa zákona o miestnej samospráve z roku 2007 sa systém jednoúrovňových správnych obvodov od roku 2009 ďalej rozširuje.
S tým ako sa hranice pôvodných grófstiev menili vznikol systém ceremoniálnych grófstiev predstavujúcich územné celky pre zastupovanie panovníka (v súčasnosti skôr len pre ceremoniálne účely).
Mikuláš Esterházi

Mikuláš Esterházi môže byť:
Valentin Bernard Jestřábský

Valentin Bernard Jestřábský (* 1630, Ostrava – † 26. december 1719, Říčany) bol český rímskokatolícky kňaz, kazateľ a barokový spisovateľ. Vo svojom diele sa venoval predovšetkým homiletike a náučným dielam.
V. B. Jestřábský pôsobil 53 rokov ako farár vo Veverskej Bítýške, kde napísal väčšinu svojich diel. Písal latinsky a česky (alebo, ako hovoril on sám, moravsky). V latinčine spísal dve knihy kázaní, jeho české spisy sa naopak zameriavali na prostý ľud. Veľké množstvo ich vydal anonymne a rozdával ich zdarma.
Valentin Bernard Jestřábský zomrel vo veku 89 rokov a je pochovaný pred hlavným oltárom kostola Svätého Jakuba vo Vev. Bítýške.
V. B. Jestřábský je čestným občanom Veverské Bítýšky.
Z diela.
Najvýznačnejším dielom V. B. Jestřábského je "Vidění rozličné sedláčka sprostného", ktoré býva porovnávane s "Labyrintem světa a rájem srdce" J. A. Komenského.
Ďalšie české diela zahŕňajú hlavne:
ABY

ABY (skratka z ) je podľa letopočtu používaného vo fiktívnom svete "Hviezdnych vojen" skratka uvádzaná za údajom roka, ktorá upresňuje, že ide o rok po bitke pri mesiaci Yavin IV (známou tiež ako bitka o Death Star; angl. "Battle of the Death Star"), ktorá bola vyvrcholením "Epizódy IV – Nová nádej". Jej význam spočíva v tom, že išlo o začiatok pádu Galaktického impéria, ktoré v nej prišlo o vojenskú základňu Death Star.
Veľká Lehôtka

Veľká Lehôtka je miestna časť Prievidze v rámci mestskej časti Prievidza V. Štvrte. Nachádza sa juhovýchodne od mesta na úpätí pohoria Vtáčnik.V súčasnosti má 883 obyvateľov (31. 12. 2018).
Dejiny.
Okolie Veľkej Lehôtky bolo osídlené už v neolite, čo dokazujú nálezy i v Malej Lehôtke a Hradci. Nálezisko poskytuje dôkazy osídlenia ľudom želiezovskej a lengyelskej kultúry. Početnými nálezmi bolo potvrdené i sídlisko z Halštatskej doby.
Nálezy keramiky spadajú do obdobia príchodu Slovanov na naše územie a vzniku Nitrianskeho kniežatstva, kedy bola Horná Nitra už pomerne husto osídlená. Významné nálezy keramiky, železných predmetov i zbraní z tohto obdobia sa našli v susednom Hradci. Obec Veľká Lehôtka je písomne doložená koncom 14.storočia, prvý raz sa spomína v roku 1383. Obec bola pričlenená k mestu v roku 1976.
NASM

NASM môže byť: